stanford-oval/wikipedia huggingface dataset:
Häkärinteet
Aiheesta muualla

Häkärinteet
Suomen talviurheilukeskukset
| --- | --- |
Pohjois-Suomi:   Hetta Hiihtomaa (Enontekiö)  Iso-Syöte (Pudasjärvi)  Kallinkangas (Keminmaa)  Kirintövaara (Posio)  Levi (Kittilä)  Luosto (Sodankylä)  Olos (Muonio)  Ounasvaara (Rovaniemi)  Paljakka (Puolanka)  Pallas (Muonio)  Pyhä (Pelkosenniemi)  Ristivuori (Merijärvi)  Ruka (Kuusamo)  Ruskotunturi (Oulu)  Saariselkä (Inari)  Salla (Salla)  Saukkovaara (Ristijärvi)  Suomu (Kemijärvi)  Taivalvaara (Taivalkoski)  Ukkohalla (Hyrynsalmi)  Vuokatti (Sotkamo)  Ylläs (Kolari) 
Keski-Suomi:   Hasa (Juva)  Himos (Jämsä)  Häkärinteet (Hankasalmi)  Joupiska (Seinäjoki)  Juupavaara (Juupajoki)  Kasurila (Siilinjärvi)  Kaustinen (Kaustinen)  Kiuaskallio (Kurikka)  Koli (Lieksa)  Laajavuori (Jyväskylä)  Lakis (Vimpeli)  Lekotti (Savonlinna)  Louekallio (Sievi)  Maarianvaara (Kaavi)  Mustavaara (Kontiolahti)  Paavonrinteet (Saarijärvi)  Parra (Teuva)  Puijo (Kuopio)  Pukkivuori (Virrat)  Purnu (Hartola)  Pääskyvuori (Heinävesi)  Riihivuori (Muurame)  Ruunarinteet (Savonlinna)  Savivuori (Viitasaari)  Simpsiö (Lapua)  Tornimäki (Mikkeli)  Sotkanrinteet (Kauhajoki)  Tahko (Kuopio)  Varkaus Ski Center (Varkaus)  Vuorenmaa (Soini) 
Etelä-Suomi:   Alhovuori (Lohja)  Ellivuori (Sastamala)  Hiittenharju (Harjavalta)  Hirvensalo (Turku)  Jämi (Jämijärvi)  Granin mäki (Kauniainen)  Kalpalinna (Janakkala)  Klaukkalan tornikeskus (Nurmijärvi)  Kokonniemi (Porvoo)  Konka Ski (Rautjärvi)  Korkeakangas (Valkeakoski)  Meri-Teijo Ski (Salo)  Messilä (Hollola)  Mielakka (Kouvola)  Mustavuori (Tampere)  Myllymäki (Lappeenranta)  Peuramaa (Kirkkonummi)  Påminne (Raasepori)  FreeSki (Ruokolahti)  Ruosniemi (Pori)  Salomonkallio (Nakkila)  Sappee (Pälkäne)  Serena Ski (Espoo)  Solvalla-Swinghill (Espoo)  Sveitsi (Hyvinkää)  Talma Ski (Sipoo)  Uuperinrinteet (Hamina)  Vihti Ski Center (Vihti)
Hot Dog (kirja)

| Hot Dog |
| --- | --- |

Kirjailija:  Reijo Mäki
Kieli:  suomi
Genre:  dekkari
Kustantaja:  Otava
Julkaistu:  2016
ISBN:  978-951-1-29891-5.
Sarja: Vares
Edeltävä:  Tulivuori
Seuraava:  Kakolan kalpea
Löydä lisää kirjojaKirjallisuuden teemasivulta
Hot Dog on Reijo Mäen vuonna 2016 ilmestynyt 27. Vares-dekkari.
Jussi Vares notkuu baareissa ja Down By The Laiturissa ja sekaantuu performanssitaiteeseen. Hänen poliisiystävänsä Pränni on kadonnut, mikä näyttää kytkeytyvän taannoiseen gangsterin teloitukseen.
Mäki julkaisi samana vuonna kaksi teosta, asialliseksi poliisikerronnaksi luonnehtimansa Slussenin ja tämän, jonka hän lupasi olevan on täynnä härskejä vitsejä. Juonessa on nähtävissä kertomat Reijo Mäen kokemukset jalkapallokiinnostuksen tuottamista vaikeuksista pesäpallovaltaisessa ympäristössä.
Vastaanotto

Turun Sanomien Matti Komulainen totesi urbaanien musiikkikuvioiden nivotun kiinnostavan kotikutoisesti mukaan. Hän kiinnitti myös huomiota novellikirjailija Luusalmen saamaan tilaan kirjassa.
Aamulehden Jussi Aurén rinnasti Vareksen Turhapuroon: Hänestä teos on eliittiä vieroksuva häpeämättömän populistinen sketsikokoelma. Vareskaan ei ole varsinainen työnsankari, ja jos hän ei olisi sammunut kesken baarikeskustelun, olisi teos typistynyt novelliksi.
Helsingin Sanomien Venla Rossin mielestä Mäki rakentaa tottuneen taitavasti synkkiäkin sävyjä saavan juonensa, mutta härskit vitsit ja nokkeluudet ovat silti hodarin ydin.
Teosta myytiin noin 30 000 kappaletta ilmestymisvuonnaan.
Hyundai Getz

| Hyundai Getz |
| --- | --- |

Valmistustiedot
Valmistusmaa:   Egypti  Etelä-Korea  Intia  Malesia  Taiwan  Venezuela
Valmistaja:  Hyundai
Valmistusvuodet:  2002–2011
Muut nimet:  Dodge Brisa Hyundai Click Hyundai TB
Korimalli:  3-ovinen hatchback 5-ovinen hatchback
Luokka:  B-segmentti
Seuraaja:  Hyundai i20
Teknisesti samankaltaisia:  Hyundai Accent (LC)
Tekniset tiedot
Pohjalevy:  Hyundai–Kia TB
Moottori:  R3 R4
Iskutilavuus:  1,1–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Hyundai Getz on Hyundain vuosina 2002–2011 valmistama pieni henkilöautomalli. Etelä-Koreassa sen nimenä oli Hyundai Click, Japanissa Hyundai TB ja Venezuelassa Dodge Brisa. Getzin seuraajaksi tuli Hyundai i20.
Facelift-mallin Hyundai Getz.
Vuoden 2004 Euro NCAP -kolaritestistä Getz sai tulokseksi neljä tähteä viidestä.
Getz esiteltiin Geneven autonäyttelyssä keväällä 2002. Se on Hyundain eurooppalaisen suunnitteluosaston Saksassa suunnittelema. Korimalleina olivat kolmi- ja viisioviset hatchbackit.
Frankfurtin autonäyttelyssä syksyllä 2005 esiteltiin kasvojenkohotuksen kokenut Getz, joka sai aiempaa virtaviivaisemmin muotoillut ajovalot sekä uudet puskurit ja etusäleikön.
Facelift-mallin viisiovinen Hyundai Getz.
Aiheesta muualla

Kuvia tai muita tiedostoja aiheesta Hyundai Getz Wikimedia Commonsissa
Ichthyornis

| Ichthyornis |
| --- | --- |
 Taiteilijan näkemys lajista.
 Myöhäisliitukausi 95–85 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Alaluokka::  †Ichthyornithes  Marsh, 1873
Lahko::  †Ichthyornithiformes  Fürbringer, 1888
Heimo::  †Ichthyornithidae  Marsh, 1873
Suku::  †Ichthyornis  Marsh, 1872
Laji::  dispar
Kaksiosainen nimi
 † Ichthyornis dispar  Marsh, 1872 
Katso myös
   Ichthyornis Wikispeciesissä   Ichthyornis Commonsissa 
Infobox OKNimi-testi OK: 
Ichthyornis (”kalalintu”) on sukupuuttoon kuollut lintusuku. Se oli ensimmäisiä tunnettuja lintulajeja. Sen fossiileja on löydetty pääasiassa Yhdysvaltojen eteläisistä osavaltioista.
Ichiya Kumagai

| Mitalit | Mitalit | Mitalit |  |
| --- | --- | --- | --- |
|  Ichiya Kumagai |  Ichiya Kumagai |  Ichiya Kumagai |  |
Maa:   Japani
Miesten tennis
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | kaksinpeli |  |
|  Hopeaa | Antwerpen 1920 | nelinpeli |  |
Ichiya Kumagai  (jap. 熊谷一弥, Kumagai Ichiya, 10. syyskuuta 1890 Ōmuta – 9. lokakuuta 1968 Ōmuta) oli japanilainen tennispelaaja.
Antwerbenin olympialaisissa 1920 Kumagai voitti hopeaa sekä kaksin- että nelinpelistä. Kaksinpelin loppuottelussa hän hävisi eteläafrikkalaiselle Louis Raymondille erin 7–5, 4–6, 5–7, 4–6. Nelinpelin loppuottelussa Kumagai ja Seiichirō Kashio hävisivät brittiläisille Noel Turnbullille ja Max Woosnamille. He taipuivat briteille loppuottelussa erälukemin 2–6, 7–5, 5–7, 5–7.
Davis Cupissa 1921 Kumagai edusti Japania yhdessä Zenzō Shimizun kanssa. He selviytyivät Davis Cupin loppuotteluun, mutta hävisivät loppuottelun Yhdysvalloille.
Hwang Bo-ram

Hwang Bo-ram (s. 6. lokakuuta 1987) on eteläkorealainen jalkapalloilija. Hän on pelipaikaltaan puolustaja. Hän pelasi Etelä-Korean naisten maajoukkueessa vuoden 2015 MM-kilpailuissa kaksi alkulohko-ottelua mutta ei päässyt neljännesvälieräotteluun varoitustilin täyttymisen vuoksi. Vuoden 2019 MM-kilpailuissa hän pelasi myös kaksi alkulohko-ottelua. MM-kisojen 2019 päättyessä hän on pelannut 45 maaottelua.
Hwangin poikaystävä kosi häntä vuoden 2015 MM-kilpailuissa Costa Ricaa vastaan pelatun ottelun jälkeen. Hwang synnytti tyttären helmikuussa 2018.
IEVA

IEVA (Isännän ja Emännän VAlinta) oli tietokoneohjelma, jota käytettiin 1980- ja 1990-luvulla maatalousnäyttelyissä auttamaan maatilojen isäntiä ja emäntiä puolison valinnassa. Ohjelman kehitti Oulun maaseutukeskuksen suunnittelutoimiston päällikkö agronomi Leo Vimpari.
Ensimmäisen kerran ohjelma oli käytössä Oulun maatalousnäyttelyssä elokuussa 1982. Ohjelmaa käytettiin soveltaen myös televisio-ohjelmassa Napakymppi.
Lomakkeen täytti 1980-luvulla 70 000 ihmistä, ja ohjelman ansiosta syntyi arviolta 600 paria.
Aiheesta muualla

"IEVA naittaa isäntiä ja emäntiä" (Ylen Elävä arkisto 6.8.1982)
IEVA oli maatalousnäyttelyn vetonaula, Helsingin Sanomat / Leena Härkönen, 12.2.2006 (maksumuurin takana)
Suomalaiset maajussit ehtivät ensin: IEVA oli aikansa Tinder - 30 vuotta ennen Tinderiä, TIVI, 12.9.2016
40 vuotta täyttävä Ieva oli Oulun maatalousnäyttelyn kiinnostavin koneuutuus – Virpi Piipolle se ehdotti isännäksi naapurin poikaa, Maaseudun Tulevaisuus / Anne Anttila, 2.7.2022
IETF-kielikoodi

IETF-kielikoodit ovat kielten tunnisteita. Tunnisteessa voidaan yhdistää kieli, kirjoitusjärjestelmä ja alueellisten piirteiden täsmennys.
Esimerkiksi "en" on englannin, "pt-BR" Brasilian portugalin ja "nan-Hant-TW" Taiwanissa puhuttavan min nan -kielen koodi. Kielitunnisteen lisäksi koodissa yhdistyy alueellinen tunnus kuten "en-US" tai "en-CA" yhdysvaltalaisten ja kanadalaisten piirteiden kannalta, sekä mahdollisesti kirjoitusjärjestelmän tunnus kuten "sr-Latn", joka on serbian kieli latinalaisilla aakkosilla.
IETF-kielikoodi yhdistää määrityksiä eri standardeista kuten ISO 639 (kielet), ISO 15924 (kirjoitusjärjestelmät), ISO 3166-1 (alueet) ja UN M.49.
Koodit on määritelty RFC 5646:ssa ja siinä viitatussa RFC 5645:ssa sekä RFC 4647:ssä yhdessä IANA Language Subtag Registryn kanssa.
Kielikoodeja käytetään useissa tietokonealan standardeissa, kuten esimerkiksi IETF:n tietoliikenneprotokollissa kuten HTTP ja W3 Consortiumin standardeissa kuten HTML, XML ja PNG.
Kielikoodiin on myös laajennokset T (RFC 6497) ja U (RFC 6067): T-laajennos kuvaa muunnosta kuten kielikäännöstä ja U sisältää Common Locale Data Repository (CLDR) määrityksiä, jossa on päällekkäisyyksiä ISO/IEC 15897 -standardin kanssa. T ja U laajennoksia ylläpitää Unicode Consortium.
Aiheesta muualla

https://tools.ietf.org/html/bcp47
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:IETF language tag
Käännös suomeksi
Johannes Raekallio

Johannes (Juhana, Jussi) Raekallio (entinen Hagelberg, 25. elokuuta 1866 Piikkiö – 14. syyskuuta 1936 Raahe) oli suomalainen toimittaja ja virkamies.
Johannes Raekallion vanhemmat olivat rovasti Karl Edvard Hagelberg ja Maria Virtanen. Hän pääsi ylioppilaaksi vuonna 1887 ja suoritti kameraalitutkinnon vuonna 1892. Raekallio toimitti sanomalehti Suomalaista vuodesta 1893 ja oli sen päätoimittajana vuosina 1895–1896. Hän työskenteli Kansallisosakepankin Jyväskylän konttorin johtajajana vuosina 1896–1900, postihallituksessa vuodesta 1903 ja Viipurin läänin köyhäinhoidontarkastajana vuosina 1919–1935. Raekallio toimi Punaisen Ristin varastojen johtokunnan ja pakolaisavustuksen puheenjohtajana vuosina 1921–1922 ja Rauhan piirimielisairaalan rakennustoimikunnan puheenjohtajana vuosina 1923–1926. Hän oli puoluekannaltaan edistysmielinen ja toimi jonkin aikaa Viipurin kaupunginvaltuuston jäsenenä.
Raekallio oli naimisissa laulaja Dagmar Sarlinin kanssa vuodesta 1895. Hän suomensi aikanaan suuren määrän lauluja.
Hoida homma

| ”Hoida homma” Fintelligens |
| --- | --- | --- |

Singlen tiedot
 Albumilta: Lisää
 Julkaistu: 29. heinäkuuta 2008
 Formaatti: CD
 Tuottaja(t): Elastinen, Iso H, Sakke Aalto
 Tyylilaji: rap
 Levy-yhtiö: Rähinä Records
Fintelligensin muut singlet
| ”Vaan sil on väliä” 2003 | ”Hoida homma” 2008 | ”Määränpää” 2008 |
”Hoida homma” on rap-yhtye Fintelligensin kappale, joka julkaistiin ensimmäisenä singlenä yhtyeen neljänneltä Lisää-nimiseltä studioalbumilta. ”Hoida homma” kuultiin ensimmäisen kerran YleX-radiokanavalla 14. heinäkuuta 2008. 21. heinäkuuta kappale julkaistiin digitaalisesti ja samalla julkaistiin myös sen musiikkivideo. Single nousi Suomen singlelistalle viikolla 32/2008, sijoittuen 20. sijalle. Suomen latauslistalla single sijoittui paremmin, sijalle 15 samalla viikolla. Listaviikkoja latauslistan puolella kertyi viisi.
Musiikkivideo

Kappaleen musiikkivideolla kaksikko kiertelee pitkin Helsinkiä muun muassa helikopterilla ja moottoriveneellä.
Toiset versiot > Remix

Kappaleesta on julkaistu myös remix-versio, jolla Fintelligensin mukana räppäävät Cheek, Asa ja ruotsalainen Adam Tensta. Kyseinen versio julkaistiin Saken Instrumentals & Exclusives Vol. 2 -tuottajalevyllä.
Toiset versiot > Dissausversio

Oululaisräppärit Julma-Henri ja Panama Rayo tekivät kyseisestä kappaleesta oman versionsa. Kappaleella pilkataan Elastisen lisäksi Sereä. Kappaleen alussa ennen räppäyksen alkamista taustalla soi hiljaa Beats and Stylesin ”You Got the Light” -kappale. Kappale on ollut ilmaisladattavissa Redrum-187-sivustolla.
Aiheesta muualla

Poimuri.fi
Radio Rock Store[vanhentunut linkki]
Lataa Hoida homma dissausversio Redrum-187:sta
Höyhenpensas

| Höyhenpensas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Taikapähkinäkasvit Hamamelidaceae
Suku::  Höyhenpensaat Fothergilla
Laji::  major
Kaksiosainen nimi
 Fothergilla major  (Sims) Lodd. 
Katso myös
   Höyhenpensas Wikispeciesissä   Höyhenpensas Commonsissa 
Infobox OKNimi-testi OK: 
Höyhenpensas eli isohöyhenpensas (Fothergilla major) on valkokukkainen pensas, jota kasvatetaan koristekasvina.
Se kasvaa alle metrin korkuiseksi. Lehdet muistuttavat tervalepän lehtiä, ja niissä on kaunis, punainen syysväri. Valkoiset, erikoisen muotoiset höyhenmäiset kukat puhkeavat touko–kesäkuussa.
Syysväri
Höyhenpensas kasvaa luonnonvaraisena Yhdysvalloissa Allegheny-vuoristossa.
Aiheesta muualla

Kassu - Kasvien suomenkieliset nimet: Höyhenpensas (Fothergilla major)
Arboretum Mustila: Höyhenpensas (Fothergilla major) (Arkistoitu – Internet Archive)
ITIS: Fothergilla major (englanniksi)
Flora of North America: Fothergilla major (englanniksi)
Hot Lips

Hot Lipsin myymälä Helsingin Itäkeskuksessa.
Hotlips on suomalainen seksikauppaketju, -brändi ja verkkokauppa. Brändin alla toimivia seksikauppoja on yli kaksikymmentä kappaletta eri puolilla Suomea. Suurin liikkeistä sijaitsee Helsingin Itäkeskuksessa. Ketjulla on lisäksi Virossa seitsemän liikettä, joiden toiminnasta vastaa Relika Oü.
Koko ja liikevaihto

Ketjun taustalla Suomessa on vuonna 1998 perustettu HL-Property Oy. Ketjun myymälöistä Suomessa kolme on HL-Property Oy:n omistuksessa ja muut osallistuvat omina itsenäisinä yrityksinään yhteismainontaan ja ostavat tuotteita HL-Property Oy:n Tallinnassa sijaitsevan seksi- ja tukkuliikkeen kautta. Ne eivät ole HL-Property Oy:n tytäryhtiöitä eivätkä liioin franchising-sopimuksin siihen sidottuja.
Aiheesta muualla

Hotlips -verkkokauppa
Hyypiälampi

| Hyypiälampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°59′09″N, 27°25′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Kesuslampeen 
Järvinumero:  14.191.1.012
Mittaustietoja
Pinnankorkeus:  79 m  
Pituus:  160 m  
Leveys:  110 m  
Rantaviiva:  0,433 km  
Pinta-ala:  1,259 ha  
Saaria:  ei saaria 
 fiHyypiälampi 
Hyypiälampi  on Etelä-Karjalassa Luumäellä Huhtiniemen kylän lähellä sijaitseva lampi.
Maantietoa

Lammen pinta-ala on 1,3 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 79 metriä mpy.
Hugo Magnus (Vermandois)

Vermandoisin kreivien vaakuna: kullalla ja azuurilla ruudutettu.
Hugo I Magnus tai Hugues Suuri (1057 – 18. lokakuuta 1102) oli Vermandois’n ja Valois’n kreivi, frankkien kuninkaan Henrik I:n ja Kiovan Annan poika sekä kuningas Filip I:n veli.
Ristiretkeilijä

Vuoden 1096 alkupuolella Hugo ja hänen veljensä kuningas Filip aloittivat keskustelun ristiretkestä, olivathan Clermontin kirkolliskokouksen uutiset jo ehtineet Pariisiin saakka. Filip itse ei voinut osallistua ristiretkeen, sillä paavi oli julistanut hänet pannaan. Historiallisten tarinoiden mukaan Hugo teki päätöksensä ristiretkeen osallistumisesta 11. helmikuuta 1096 nähdyn kuunpimennyksen vaikutuksesta.
Vuoden 1096 kesällä Hugo otti yhdessä Gedefroy de Buillonin kansan ristiretkiviitan ja heidän johtamansa armeija lähti matkaan Ranskasta Italian kautta itään. He ylittivät Adrianmeren Bysantin keisarikunnan alueella, eli he eivät kulkeneet maateitse muiden ristiretkeläisarmeijoiden tavoin. Hugon sotilaat ylittivät meren Barin kaupungin luona, mutta monet alukset tuhoutuivat myrskyssä ennen pääsyään perille Konstantinopoliin. Kuitenkin Hugo itse ja suuri osa hänen armeijaansa pelastui ja pääsi perille välietappiin. Suuria vaikeuksia syntyi kuitenkin suhteesta Bysantin keisari Aleksios I:seen, joka suhtautui ristiretkeläisiin erittäin varovaisesti.
Varsinaiset taistelut Pyhällä maalla eivät sujuneet Hugolta toivotulla tavalla, ja avun saanti esimerkiksi Bysantista takerteli erittäin pahasti. Antiokian valtauksen jälkeen hänen sanotaan saaneen lisänimensä Magnus (suuri). Kun turkkilaiset yrittivät uudelleen Antiokian valtausta, Hugo jätti taistelun sikseen ja palasi takaisin Ranskaan lupaamaansa velvoitetta täyttämättä. Jerusalemin valloitus vuonna 1099 sai hänet tuntemaan häpeää teoistaan, ja poissaolonsa korvaamiseksi hän lähti uudelleen Palestiinaan. Hän haavoittui Halys-virralla käydyssä taistelussa ja kuoli myöhemmin Tarsoksessa.
Avioliitto

Hugo avioitui Vermandois’n ja Valois’n kreivin Herbert IV:n tyttären Adélaiden (n. 1062–1122) kanssa. Hän peri kreivikunnan itselleen langoltaan Eudes I:ltä vuonna 1084. Näin Hugo edustaa hyvin keskiajan hallitsijaperheen nuorempaa poikaa, jonka piti pyrkiä saamaan omat maa-alueet vähintään edullisen naimakaupan myötä ja lisäksi osallistua ristiretkiin maallisen kunnian ja maineen hankkimiseksi. Vermandois’n kreivinä hän perusti tämän kreivikunnan Kapetinkien dynastian.
Lapset

Avioliitostaan Adélaide de Vermandoisin kanssa Hugolla oli seuraavat lapset:
Mahaut de Vermandois, eli Maud eli Mathilde, (1080–1130), avioitui vuonna 1090 Neaugencyn Raoul I:n (1068–1113) kanssa.
Béatrice de Vermandois (1082 – jälkeen 1144), avioitui Gournayn Hugues III:n kanssa.
Raoul I (1085 – 14. lokakuuta 1152)
Isabelle de Vermandois eli Elisabeth (1085–1131), avioitui ensin Meulanin kreivin Robert I de Beaumont’n kanssa ja sittemmin uudelleen Surreyn kreivin Guillaume II de Warennen kanssa.
Constance de Vermandois, (1086–?), avioitui Godefroy de la Ferté-Gaucherin kanssa.
Agnès de Vermandois (1090–1125), avioitui Boniface de Savonen kanssa.
Henri de Vermandois (1091–1130), Chaumont en Vexinin herra.
Simon de Vermandois (1093 – 10. helmikuuta 1148), Noyonin piispa.
Guillaume (noin 1094 – noin 1096)
IFBB

Body Fitness -kilpailijoita
International Federation of BodyBuilding and Fitness (IFBB) on vuonna 1946 nimellä International Federation of Bodybuilders perustettu kehonrakennuksen ja fitness-urheilun urheilujärjestö. Sen perustajat ovat kanadalaiset veljekset Joe ja Ben Weider.
IFBB:n presidentti on espanjalainen Dr. Rafael Santonja ja järjestön päämaja sijaitsee Espanjan Madridissa.
IFBB:hen kuului 199 jäsenmaata kesäkuussa 2020. IFBB kuuluu myös maailman urheilujärjestöjen liittoon GAISF:iin (General Assosiation of International Sports Federations) ja se on yksi IWGA:n (International World Games Assosiation) perustajajäsenistä.
IFBB Suomessa

IFBB:tä edustaa Suomessa Suomen Fitnessurheilu ry.
Aiheesta muualla

IFBB Kattojärjestö
Suomen Fitnessurheilu ry IFBB:n edustaja Suomessa
Howard Skempton

Howard Skempton (s. 31. lokakuuta 1947 Chester) on brittiläinen säveltäjä, pianisti ja harmonikansoittaja.
Elämä ja ura

Skempton opiskeli Ealing Art Collegessa (1967–1968) ja Morley Collegessa (1968–1971). Hänen sävellysopettajiensa joukossa oli Cornelius Cardew. Vuonna 1969 Skempton perusti Cardew'n ja Michael Parsonsin kanssa kokeelliseen nykymusiikkiin erikoistuneen Scratch Orchestran. Vuonna 1974 kokoonpano hajosi, sillä Skempton ja Parsons vastustivat Cardew'n ja muiden pyrkimyksiä yhdistää yhtyeen toimintaan marxilaisen politiikan tekeminen. Skempton ja Parsons kuitenkin jatkoivat yhteistyötä duona.
Skempton on työskennellyt sävellysprofessorina Birminghamin kuninkaallisessa konservatoriossa.
Musiikki

Skemptonin tyylille ominaisia ovat hitaat tempot, selkeät tekstuurit, niukka temaattinen kehittely ja ilmaisun suppeus. Skempton on yksi harvoista kokeellisen musiikin säveltäjistä, jotka käyttävät säännöllisesti harmonikkaa teoksissaan. Hänen suosituimpiin teoksiinsa kuuluu Lento (1990) orkesterille. Hän on säveltänyt myös konserttoja, kuten yhden kampiliiralle ja lyömäsoittimille (1995). BBC tilasi häneltä John Tilburya varten pianokonserton, joka kantaesitettiin Huddersfieldin nykymusiikkifestivaalilla vuonna 2015.
Toukokuussa 2005 Skempton sai parhaan kamarimusiikkiteoksen palkinnon Royal Philharmonic Societylta jousikvartetollaan Tendrils. Joulukuussa 2005 sama teos toi säveltäjälleen British Composer Awardin kamarimusiikkikategoriassa. Toisen British Composer Awardin Skempton sai vuonna 2008 laulusarjalla The Moon Is Flashing tenorille ja orkesterille. Skemptonin kuoroteosten joukossa ovat Magnificat ja Nunc dimittis (2003) sekä Missa brevis (2007). Hänen baritonille ja pienelle kokoonpanolle säveltämänsä The Rime of the Ancient Mariner (2015) levytettiin vuonna 2017 Roderick Williamsin toimiessa laulusolistina.
Hufeisensiedlung

Hufeisensiedlungin keskellä sijaitseva ”Hevosenkenkätalo”, jonka mukaan koko alue sai nimensä.
Hufeisensiedlung (”Hevosenkenkälähiö”) on Berliinin Britzin kaupunginosassa sijaitseva asuinalue, jota pidetään nykyaikaisen kaupunki- ja asuntosuunnittelun merkkipaaluna.
Hufeisensiedlung oli Berliinin ensimmäinen sosiaalisen asuntotuotannon hanke ensimmäisen maailmansodan jälkeen ja se oli tarkoitettu vastavedoksi keisariajalla rakennetuille vuokrakasarmeille. Tavoitteena oli saada vähävaraisille tarkoitettuihin vuokra-asuntoihin mahdollisimman paljon ”valoa, ilmaa ja aurinkoa”. Hufeisensiedlungin suunnittelivat arkkitehdit Bruno Taut ja Martin Wagner. Alue rakennettiin vuosina 1925–1933. Hufeisensiedlung on saanut nimensä lammen ympärille rakennetusta hevosenkengänmuotoisesta keskuskorttelista. Muut talorivit lähtevät siitä säteittäisesti ulospäin. Alueella on runsaasti vehreitä piha-alueita. Rakentamiskustannusten minimoiseksi alueen talojen rakentamisessa käytettiin standardimalleja ja niiden mahdollistamaa sarjatuotantoa. Pitkät kerrostalot ovat kolmikerroksisia, ja niiden ympärille on sijoitettu kaksikerroksisia omakotitaloja. Alueen pinta-ala on 37,1 hehtaaria ja siellä on 1963 asuntoa, joista 472 on omakotitaloja. Hufeisensiedlung suunniteltiin alkujaan 5 000 asukkaalle, mutta nykyisin asukkaita on noin 3 000.
Hufeisensiedlung julistettiin 7. heinäkuuta 2008 yhdessä eräiden muiden Suur-Berliinin asuinalueiden kanssa UNESCOn maailmanperintökohteeksi. Ne muodostavat kohteen nimeltä Berliinin modernistiset asuinalueet.
Aiheesta muualla

Kuvia tai muita tiedostoja aiheesta Hufeisensiedlung Wikimedia Commonsissa
Johann Nepomuk von Wolf

Johann Nepomuk von Wolf
Johann Nepomuk von Wolf (29. maaliskuuta 1743 Oettingen – 23. elokuuta 1829) oli saksalainen roomalaiskatolinen piispa. Hänet vihittiin papiksi Regensburgin hiippakuntaan 15. maaliskuuta 1766 ja nimitettiin Freisingin hiippakunnan vihkipiispaksi sekä Dorylaëumin titulaaripiispaksi 15. joulukuuta 1788. Piispaksi konsekroinnin suoritti 15. tammikuuta 1789 Giulio Cesare Zoglio.
30. joulukuuta 1802 von Wolf sai nimityksen Regensburgin vihkipiispaksi. 7. toukokuuta 1817 hänet nimitettiin Regensburgin apostoliseksi hallitsijaksi ja 13. syyskuuta 1821 sen piispaksi. Valinta piispaksi vahvistettiin 4. marraskuuta, ja von Wolf asetettiin virkaansa 1. tammikuuta 1822. Hän kuoli 86-vuotiaana virassa.